ગુજરાતમાં રાજ્યસભાની ચૂંટણી રસપ્રદ રહી હતી, રાજ્યસભાની ચાર બેઠકો માટે ભાજપ-કોંગ્રેસના 6 સભ્યો મેદાને ઉતર્યા હતા. જેમાં ભાજપ તરફથી પરષોત્તમ રુપાલા અને મનસુખ માંડવિયા તથા કિરિટસિંહ રાણા (અપક્ષ)એ ફોર્મ ભર્યા હતા, જ્યારે કે કોંગ્રેસ તરફથી નારણ રાઠવા અને અમીબેન યાજ્ઞિકે અને પી કે વાલેરા(અપક્ષ) ફોર્મ ભર્યું હતું. ત્યારબાદ બંને પક્ષ દ્વારા સામ-સામે ઉમેદવારો વિરુદ્ધ વાંધા અરજી દાખલ કરી. ત્યારબાદ કોંગ્રેસમાં છેલ્લી ઘડી સુધી કોણ ઉમેદવાર રહેશે તેનું સસ્પેન્સ યથાવત રહ્યું હતું. આ બધા જ કારણે ગુજરાતની રાજ્યસભાની ચૂંટણી રોમાંચક બની હતી.